छात्र ने कहा- मंदसौर में बस से पानी लेने उतरा, तब हो गया था अपहरण
मंदसौर से अगवा होने के बाद इंदौर में मिले नीमच के इंजीनियरिंग छात्र को परिजन और मंदसौर पुलिस ले गई। छात्र ने उनके सामने भी अपहरण होने की बात कही। छात्र ने जिस प्रकार सिर मुंडवाने की बात बताई है उससे अनुमान है किन्नर बनाने के लिए उसका अपहरण किया गया होगा। पुलिस कॉल डिटेल निकाल रही है, जिससे उसकी कहानी की सच्चाई का पता चल सके।
छोटी ग्वालटोली टीआई वीपी शर्मा ने बताया हरीश (21) पिता बोनीराम पाटीदार निवासी जावी, नीमच को परिजन और मंदसौर पुलिस शुक्रवार को ले गई। युवक ने उन्हें बताया मंदसौर मेें बस रुकने पर मैं पानी की बॉटल लेने उतरा तभी बदमाशों ने नशीला पदार्थ सुंघाकर मेरा अपहरण कर लिया था। रात में नींद खुली तो मैं बदमाशों की स्कार्पियो से कूद गया। तब पता चला पास में सरवटे बस स्टैंड है, तो लोगों को मैंने आपबीती सुनाई। अपहर्ताओं ने मेरा एक मोबाइल ले लिया था, जबकि दूसरा अंदर की जेब में था। उससे मैंने पुलिस को फोन किया। पुलिस ने शुक्रवार को बस स्टैंड के आसपास के लोगों से पूछताछ की, लेकिन किसी से घटना की पुष्टि नहीं हुई।
hin_Deva hin_Deva hin_Deva